Meltzers gate (Oslo)

Meltzers gate (1-15, 4-16) er en gate i strøkene Bak Slottet og FrognerOslo byleksikon skriver at gaten ligger i strøket Briskeby (2010-utgaven side 361), men dette må være feil, også slik som leksikonet angir strøkstilhørighet for de tilstøtende gatene til Meltzers gate. i Oslo. Den går fra Inkognitogata, et kvartal bak Slottsparken, til Niels Juels gate og krysser Oscars gate og Skovveien på sin vei.

Gaten fikk navn i 1896 etter politiadjutant Harald Meltzer, som ifølge en historie som det ikke festes særlig lit til, skal ha tegnet et blått kors i Danebrog da han var liten. Faren, Fredrik Meltzer, var den som fremmet forslag om det norske flagget som fortsatt brukes, overfor Stortinget i 1821.

Bebyggelsen langs gaten er for en stor del storslåtte leiegårder fra siste halvdel av 1890-årene. Blant arkitektene er Olaf Boye, Eduard Carlén og Kristen Rivertz.

Bygninger
NrBildeBeskrivelse 1  Meltzers gate 1|100px|bottom  Hjørnegård ved Inkognitogata med karakteristisk hjørnetårn, oppført 1896–97 etter tegninger av Olaf Boye, som tegnet hele kvartalet i nr. 1–5. Tre etasjer samt loftsetasje og kjelleretasje. Flater i gul, upusset tegl, med pussflater rundt vinduer. 3  Meltzers gate 3|100px|bottom  Bygård (ark. Olaf Boye) oppført 1896–97. Tre etasjer i pusset og upusset, gul tegl samt loftsetasje. 4  Meltzers gate 4|100px|bottom  Bygård (ark. Eduard Carlén) oppført ca. 1900. Innenriksministeriet hadde lokaler her under krigen. Mellom 1949 og 1957 lå det svenske ambassadekontoret i huset. I dag huser gården bl.a. et analyseselskap. 5  Meltzers gate 5|100px|bottom  Hjørnegård (ark. Olaf Boye) ved Oscars gate, oppført 1896–97. Her holder  Chiles ambassade til. 7  Meltzers gate 7|100px|bottom  Leiegård (ark. Kristen Rivertz) oppført 1898. Inngår i et større leiegårdskompleks der alle gårdene er tegnet av Rivertz. 9  Meltzers gate 9|100px|bottom  Hjørnegård (ark. Kristen Rivertz) ved Skovveien (til høyre i bildet) byggemeldt 1898 for Byggmester O. Olsen. Fire etasjer i gul tegl med pussede og upussede flater. Brukket hjørne. Polygonalt karnapp mot Skovveien. Tårnhjelm forenklet i forhold til det opprinnelige. Inngår i et større leiegårdskompleks der alle gårdene er tegnet av Rivertz. 16  Meltzers gate 16|100px|bottom  Leiegård (ark. Olaf Boye) oppført 1897–98. Fire etasjer med pusset fasade.

Referanser
Geir Tandberg Steigan: Arkitektur og historie i Oslo
Geir Tandberg Steigan: Arkitekter: Oalf Petrus Boye (1864–1933)

Lokalhistoriewiki om Meltzers gate
Olaf Boye i Norsk kunstnerleksikon
Kristen Rivertz i Norsk kunstnerleksikon

Kilder


Eksterne lenker

 Listeførte bygninger i Kulturminnesøk
 Listeførte bygninger på kartet
 Lokalhistoriewiki om Meltzers gate

Kategori:Veier i Oslo oppkalt etter menn
Kategori:Veier i bydel Frogner